armvectores/hy_wikipedia_2023 huggingface dataset:
Պալաջանո

Պալաջանո  (իտալերեն՝ Palagiano ), կոմունա Իտալիայում, Ապուլիա մարզում՝ Տարանտո գավառում։
Բնակչությունը կազմում է 15 862մարդ (2008 թվական), բնակչության խտությունը կազմում է 229 մարդ/կմ²։ Զբաղեցնում է 69 կմ² տարածք։ Փոստային ինդեքսն է՝ 74019։ Հեռախոսային կոդը՝ 099։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոս՝ 099 8886611
Էլեկտրոնային փոստ՝ comunepalagiano@libero.it
Պաշտոնական կայք՝ http://www.comunepalagiano.it Archived 2009-04-27 at the Wayback Machine.


== Արտաքին հղումներ ==
http://www.comunepalagiano.it Archived 2009-04-27 at the Wayback Machine.
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Կիյզակ (Տոմի վտակ)

Անվան այլ կիրառումների համար տե՛ս՝ Կիյզակ (այլ կիրառումներ)Կիյզակ  (ռուս.՝ Кийзак ), գետ Ռուսաստանում, Կամչատկայի հյուսիս-արևմուտքում։ Հոսում է Կարագինսկի շրջանում, Կամչատկայի երկրամասում։ Գետի երկարությունը 12 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անադիրո-Կոլիմսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ponte Sublicio

Ponte Sublicio, կամուրջ Իտալիայի մայրաքաղաք Հռոմում, որը հայտնի է նաև Պոնտե Ավենտինո կամ Պոնտե Մարմորեո անվանումներով։ Կամուրջը միացնում է Պիացցա դելլ Էմպորիոն Պիացցա դի Պորտա Պորտեզեին, Հռոմի Ռիպա, Տրաստևերե և Տեստաչիո շրջանները և Պորտուենզե արվարձանը։
Նախապատմական ժամանակաշրջանում կամուրջը եղել է պահանջված կանգառ հյուսիս-հարավ ճանապարհին՝ Ավենտին բլրի ստորոտում։ Ըստ Տիտոս Լիվիոսի և Դիոնիսիոս Հալիկառնասոսի կառույցը վերագրվում է Անկոս Մարկիոս թագավորին (մ.թ.ա. 640—616 թթ.)։ Վերջինս ցանկանում էր միացնել Յանիկուլում բլուրը Հռոմին։ Կամուրջը հանդիսանում էր այն նախագծի մի մասը, որով նախատեսվում էր կառուցել Օստիայի նավահանգիստը։


== Կառուցում ==

Կամրջի անվանումն առաջացել է ոլսկիան (Volsci՝ իտալական ցեղեր) sublica բառից, որը նշանակում է «փայտե տախտակ»։ Ըստ լեգենդի սկզբնական կամուրջն ամբողջովին կառուցված է եղել փայտից։ Կամուրջը հենվում էր փայտե ցցերի վրա, որոնք խրված էին գետի հունի մեջ։
Կամուրջը մշտապես վերանորոգվել է (Ք․ ա․ 60, 32, 23, մ․ թ․ 5 և 69 թվականներին Անտոնինոս Պիոսի, և գուցեև կայսրեր Տրայանոսի, Մարկոս Ավրելիոսի ու Սեպտիմիոս Սևերոսի օրոք)։ Կայսերական դարաշրջանի դրամների վրա պատկերված կամուրջը իր երկու ծայրերում ուներ կամարներ՝ արձաններով։
Թե երբ է վերացել փայտե կամուրջը, հայտնի չէ։ Նրա վրայով էր անցնում Վիա Լատինա փողոցը և միանում էր Վիա Կասսիային։ Վերջինս կառուցվել էր նախկին Էտրուսկյան ճանապարհի վրա, որը տանում էր դեպի Վեիի (էստրուկյան քաղաք)։
Կամրջի ուշագրավ մնացորդներ են հայտնաբերվել Տիբեր գետի հատակին 1890 թվականից առաջ, երբ, որպես ջրհեղեղների դեմ խափանման միջոց, նրանք լիովին քանդվեցին գետի քաղաքային հատվածում կատարվող աշխատանքների ընթացքում։


== Հորացիոս Կոկլեսը կամրջի վրա ==

«Պուբլիոս Հորացիոս Կոկլեսը կամրջի վրա» լեգենդը հանդիպում է բազմաթիվ հեղինակների մոտ, ինչպես նաև Տիտոս Լիվիոսի մոտ։
Ք․ ա․ 509 թվականին Հռոմեական միապետության տապալումից, Լուկիոս Տարքվինիոս Գոռոզ արքայի և արքայական ընտանիքի աքսորումից հետո հաստատվում է Հռոմեական Հանրապետություն, սակայն  Տարքվինիոսը ձգտում է վերականգնել գահը և ռազմական օգնություն է խնդրում Կլուզիումի էտրուսկյան թագավոր Լարս Պորսենայից։ Ք․ ա․ 508 թվականին Պորսենան առաջնորդում է իր բանակը Հռոմի դեմ։ Ճակատամարտը դժվար է ընթանում հռոմեացիների համար, և էստրուկյան բանակը առաջ է շարժվում դեպի կամուրջը։ Հռոմեացիները ետ են քաշվում։ Սակայն Հորացիոս Կոկլեսը Սպուրիոս Լարտիոսի և Տիտոս Հերմինիոս Աքվիլինոսի հետ ձգտում է ժամանակ ձգել և դադարեցնել հարձակումը՝ պաշտպանվելով կամրջի դիմացի ծայրին։ Իսկ մինչ այդ հռոմեացի զինվորները քանդում են կամուրջը նրանց ետևում։
Ժամանակակից անգլիական գրականության մեջ «Հորացիոսը կարջի վրա» պատմությունը վերապատմել է բրիտանացի պատմաբան Մակոլեյ Թոմաս Բաբինգթոնը իր «Horatius» պոեմում։


== Ներկայումս ==
Ներկայիս կամուրջը կրում է նախորդի անունը և կառուցվել է 1918 թվականին Մարչելո Պիաչենտինիի նախագծով։ Այն հատում է Տիբեր գետը և կապում է Պիացցա դի Պորտան և Պիացցա դելլ Էմպորիոն։


== Ծանոթագրություններ ==


== Արտաքին հղումներ ==
Tiber River Bridges
A Topographical Dictionary of Ancient Rome
Pons article by Anthony Rich
Monte Aventino e Vestigi del Ponte Sublicio (English)
The Waters of Rome: Tiber River Bridges and the Development of the Ancient City of Rome
LacusCurtius: Argei
Wind of Change

Wind of Change (բառացի՝ «Փոփոխությունների քամի»), ռոք-բալլադ, որը գրվել է գերմանացի ռոք երգիչ Կլաուս Մայնեի և գերմանական ռոք-խումբ Սքորպիոնս-ի կողմից։ Այն սկզբնապես ձայնագրվել է անգլերենով, սակայն այն ձայնագրվել է նաև ռուսերենով («Ветер перемен») և իսպաներենով («Vientos de cambio»): Երգը նվիրված է Խորհրդային միության վերակառուցմանն ու սառը պատերազմի ավարտին։ Խմբի ամենահայտնի երգերից մեկն է։


== Պատմություն ==
Ստեղծագործությունը լույս է տեսել 1990 թվականին «Crazy World» ալբոմի կազմում և շատ շուտով, բարձրանալով Եվրոպայի և Ամերիկայի հիթ-շքերթների բարձր աստիճաններ, դառնում է իսկական հիթ։
Երգը գրվել է Մայնե Կլաուսի կողմից Ռուսաստան առաջին այցի տպավորությունների տակ 1988 թվականին և «Moscow Music Peace Festival»-ից, որն անցկացվել է 1989 թվականին (1991 թվականի նրանք արդեն կատարել են ԽՍՀՄ նախագահ Միխայիլ Գորբաչովի ներկայությամբ, ով խմբի երկրպագուն էր և նույնիսկ նրանց հրավիրել է Կրեմլ)։ Երգում մասնավորապես հիշատակվում է Ռուսաստանը և Մոսկվան։
Ստեղծագործության թողարկումից մեկ տարի առաջ քանդվել է Բեռլինյան պատը, իսկ շուտով նաև ԽՍՀՄ-ը, դրա համար է «Wind of change» («Փոփոխություններ քամի») ընկալվել է որպես Վերակառուցման, սառը պատերազմի ավարտի հիմն, Գերմանիայի և Ռուսաստանի ժողովուրդների, ամբողջ աշխարհում խաղաղության խորհրդանիշ։ Կլաուսը ասում էր․ «Մեր հայրերը եկել են Ռուսաստան տանկերով»։ Մենք գալիս ձեզ մոտ կիթառներով։

1991 թվականին դուրս է եկել «փոփոխությունների քամի» սինգլը, որն առաջին հերթին ներառում էր երգի՝ խմբի կողմից ռուսերեն կատարումը, ինչպես նաև անգլերեն և իսպաներեն տարբերակները։


== Ծանոթագրություններ ==
Ատոմական ծավալ

Ատոմական ծավալ, տարրի մեկ գրամ ատոմի ծավալը, հավասար է ատոմական զանգվածի և պինդ վիճակում պարզ նյութի խտության հարաբերությանը՝ 
  
    
      
        v
        =
        
          A
        
        
          /
        
        
          d
        
      
    
    {\displaystyle v={A}/{d}}
  : Ատոմական ծավալը ընդգրկում է ոչ միայն ատոմների գրաված ծավալը, այլ նաև միջատոմական տարածությունները և կախված է նյութի բյուրեղական կառուցվածքից ու ջերմաստիճանից։ Քանի որ հայտնի է մեկ գրամ ատոմ նյութում գտնվող ատոմների թիվը՝ Ավոգադրոյի թիվը, ապա ատոմական ծավալը հնարավորություն է տալիս հաշվել ատոմների մոտավոր ծավալները։ Վերջիններիս միջոցով կարելի է մոտավորապես հաշվել նրանց առաջացրած միացության մոլեկուլների ծավալը։ Պարզ նյութերի ատոմական ծավալները պարբերականորեն կախված են տարրերի կարգահամարներից (հաստատուն ջերմաստիճանի դեպքում)։
(9650) 1995 YG

(9650) 1995 YG, աստերոիդ աստերոիդների հիմնական գոտում։ Հայտնաբերվել է 1995 թվականի դեկտեմբերի 17-ին Տակաո Կոբայաշիի կողմից Օիզումիյում։
Միջին հեռավորությունը Արեգակից կազմում է 2,290308 ա. մ., առավելագույնը մոտենում է 1,8976 ա. մ. հեռավորության վրա և հեռանում 2,683 ա. մ.։ Արեգակի շուրջ մեկ ամբողջական պտույտ է կատարում 1266,02 երկրային օրվա ընթացքում, իր ուղեծրով շարժվելով միջինում 0,284357 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,53° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9650) 1995 YG աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Չարլի Քոուլ

Չարլի Քոուլ (անգլ.՝ Charlie Cole, փետրվարի 28, 1955(1955-02-28), Bonham, Տեխաս, ԱՄՆ - սեպտեմբերի 5, 2019(2019-09-05), Բալի, Բալի, Ինդոնեզիա), ամերիկացի ֆոտոլրագրող, այն լրագրողներից մեկը, որն արել է 1989 թվականին Պեկինի Տյանանմենի հրապարակի հրասայլերով հայտնի լուսանկարը։


== Կենսագրություն ==
Ծնվել է 1955 թվականին, Տեխասում, ԱՄՆ։ Համալսարանն ավարտել է լրագրողի մասնագիտությամբ։ Չարլի Քոուլը եղել է Ասիայի մի քանի երկրներում, որտեղ լուսանկարել է ավտորիտար համակարգերի դեմ բողոքի ակցիաները։ 
1986 թվականին Քոուլն աշխատել է Ֆիլիպիններում, որտեղ այդ ժամանակ պայթել է այսպես կոչված Դեղին հեղափոխությունը` ապստամբությունը երկրի այդ ժամանակվա նախագահ Ֆերդինանդ Մարկոսի դեմ։ 1987 թվականին Հարավային Կորեայում Քոուլը լուսանկարել է երկրի ավտորիտար նախագահ Չոն Դու Խվանի դեմ անցկացվող բողոքի ակցիաները։ 
1989 թվականին Չարլի Քոուլը եղել է Չինաստանում, որտեղ արել է մի լուսանկար, որն ամբողջ աշխարհում հայտնի է դարձել «Անհայտ խռովարարը» անունով։ Քոուլը նկարել է հրասայլերի անցնող շարքը Պեկինի հյուրանոցի պատշգամբից։ Լուսանկարչի խոսքով` ինքն սպասում էր, որ հրասայլերի ճանապարհը փակած տղամարդը շուտով կզոհվի, և այդ պատճառով ցանկանում էր անմահացնել այդ տեսարանը։ Սակայն զինվորականները հեռացրել են խռովարարին, և նրա ճակատագիրն անհայտ է մնացել։
Այդ լուսանկարի համար Չարլի Քոուլը 1990 թվականին արժանացել է World Press Photo կազմակերպության մրցանակի։ Նա մեկն է եղել այն չորս լուսանկարիչներից, որ կարողացել են ֆիքսել այդ դրվագը լուսանկարի վրա։
Չարլի Քոուլը մահացել է 2019 թվականի սեպտեմբերի 13-ին, Բալի կղզում, 64 տարեկան հասակում։


== Ծանոթագրություններ ==
Սեն Ժակ դ'Ատիսիե

Սեն Ժակ դ'Ատիսիե (ֆր.՝ Saint-Jacques-d'Atticieux), համայնք Ֆրանսիայի Օվրեն-Ռոն-Ալպեր մարզի Արդեշ գավառում։
Բնակչությունը 2008 թվականի դրությամբ կազմում է 244 մարդ, բնակչության խտությունը` 49.09 մարդ/կմ²։ Բնակավայրը զբաղեցնում է 4.97 կմ² տարածք։


== Աշխարհագրություն ==
Գտնվում է Փարիզ քաղաքից 430 կմ հարավ-արևելք, Լիոն քաղաքից` 50 կմ հարավ, Պրիվա քաղաքից` 70 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 178 աշխատունակ (15-64 տարեկան) բնակիչ, որոնցից ակտիվ էին 117-ը, իսկ ոչ ակտիվները` 61։ Ակտիվության ցուցանիշը կազմում է 65,7 %։ 117 աշխատունակ մարդկանցից աշխատել է 117 անձ (63 տղամարդ և 54 կին)։ Գործազուրկ են եղել 0 անձ (0 տղամարդ և 0 կին)։ 61 անաշխատունակներից 9-ը եղել են աշակերտներ կամ ուսանողներ, 26-ը` թոշակառուներ, իսկ 26-ը չեն աշխատել տարբեր պատճառներով։


== Տես նաև ==
Արդեշ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
(9571) 1988 RR5

(9571) 1988 RR5, աստերոիդ աստերոիդների հիմնական գոտում։ Հայտնաբերվել է 1988 թվականի սեպտեմբերի 2-ին Անրի Դեբեոնի կողմից Լա Սիլյայում։
Միջին հեռավորությունը Արեգակից կազմում է 2,198825 ա. մ., առավելագույնը մոտենում է 1,9726 ա. մ. հեռավորության վրա և հեռանում 2,425 ա. մ.։ Արեգակի շուրջ մեկ ամբողջական պտույտ է կատարում 1190,93 երկրային օրվա ընթացքում, իր ուղեծրով շարժվելով միջինում 0,302286 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,51° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9571) 1988 RR5 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վասիլիսինո (կայարան, Գագարինսկի շրջան)

Անվան այլ կիրառումների համար տե՛ս՝ ՎասիլիսինոՎասիլիսինո (ռուս.՝ Василисино), կայարան Ռուսաստանի Սմոլենսկի մարզի Գագարինսկի շրջանի կազմում։
Բնակչությունը 2007 թվականին գրանցված տվյալներով կազմում էր 10 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լուկաշևսկի գյուղական խորհուրդ (Խարկովի մարզ)

Լուկաշևսկի գյուղական խորհուրդ  (ուկրաիներեն՝ Лукашівська сільська рада), Ուկրաինայի Խարկովի մարզի Բլիզնյուկովսկի շրջանում։
2001 թվականի տվյալներով Լուկաշևսկի գյուղական խորհրդում բնակվում էր 1460 մարդ։ Բնակավայրը զբաղեցնում է 114.4 կմ² տարածք։ Բնակչության խտությունը կազմում էր 12.76 մարդ/կմ²։ Խորհրդում կա 11 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Արնիս

Արնիս, գյուղ Արևմտյան Հայաստանում, Էրզրումի վիլայեթի Քղիի գավառակում։ Գտնվում է Քղի քաղաքից 25 կմ հյուսիս-արևելք, Բինգյոլ գետի ձախ ափին, Հինդրիս անվանմամբ ձորահովտում։


== Բնակչություն ==
XX դարի սկզբին ուներ 40 տուն հայ բնակիչ։


== Տնտեսություն ==
Բնակչության հիմնական զբաղմունքը անասնապահությունն ու հողագործությունն էր։


== Պատմամշակութային կառույցներ ==
Արնիսն ուներ Ս. Ամենափրկիչ անունով հայկական եկեղեցի։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Մերդիշեյխ

Մերդիշեյխ, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Լևոն Ահարոնյան

Լևոն Ահարոնյան (պարսկերեն՝ لوون آهارونیان, 1930, Հաֆթվան - օգոստոսի 27, 2020(2020-08-27)), իրանահայ ազգային գործիչ, գործարար։ Իրան-Հայաստան առևտրի պալատի նախագահ։ Մեծ ներդրում է ունեցել Թեհրան-Երևան չվերթի իրականացման գործում։


== Կենսագրություն ==
Լևոն Ահարոնյանը ծնվել է 1930 թվականին Սալմաստի Հաֆթվան գյուղում։ 1936 թվականին ընտանիքով տեղափոխվել է Թեհրան։ Միջնակարգ կրթությունն ստացել է Թամադոն դպրոցում։ 1955 թվականին ավարտել է ճարտարագիտության ինստիտուտը։ 1956 թվականին աշխատել է Իրանի գյուղատնտեսության նախարարությանը կից գործող հիդրոկայանի հողաշինության և քիմիայի լաբորատորիայում։ 1960 թվականին սովորել է Հոլանդիայի Ասխարնբուրգ գյուղատնտեսական համալսարանի հողագիտության ֆակուլտետում (ՄԱԿ-ի FAO համաշխարհային կազմակերպության կրթաթոշակ)։
1960-1965 թվականներին աշխատել է Իրանի գյուղատնտեսության նախարարության ընդհանուր լաբորատորիաների բաժնի պետ։ 1968 թվականից աշխատում է Սաթի ավիաընկերությունում, որը Ահարոնյանի ղեկավարության օրոք փոքր ընկերությունից վերածվել է խոշոր ընկերության։
Ահարոնյանը եղել է Թեհրանի թեմական խորհրդի Պագմավորական ժողովի անդամ, 1980 թվականին ընտրվել է Թեհրանի թեմական խորհրդի ատենապետ և այդ տարիներին իրականացրել Արարատ մարզավանի և Գորգանի Ալի աբադ թաղամասի մատուռի կառուցումը, Մաջիդե թաղամասի Սուրբ Գրիգոր եկեղեցու կառուցումը։
1993 թվականին իր գործընկերների հետ միասին հիմնադրել և ղեկավարում է Իրան-Հայաստան առևտրի պալատը։
Ահարոնյանը մշակութային-հասարակական և գեղարվեստական «Հույս» ամսագրի արտոնատերն ու պատասխանատուն է։ 2009 թվականին լույս է տեսել Ահարոնյանի «Փոթորկոտ կյանքիս օրերը» երկհատորանոց գիրքը (պարսկերեն (2008),  հայերեն (2010)։


== Պարգևներ ==
Հայաստանի արդյունաբերողների և առևտրականների միության ոսկե մեդալ, 1999
Իրանի արդյունաբերության նախարարության արտասահմանյան առևտրի բաժնի գլխավոր տնօրենի պատվոգիր, 2000
Հայաստանի գրողների միության բարերարի կոչում


== Գրականություն ==
Իրանահայոց հանրագիտարան։ Կազմող` Ժանետ Տ. Լազարյան։ Երևան, «ՎՄՎ-Պրինտ, 2012։


== Ծանոթագրություններ ==


== Արտաքին հղումներ ==
«Փոթորկոտ կյանքիս օրերը»  գրքի գինեձոն շնորհանդես
Սասխորի

Սասխորի (վրաց.՝ სასხორი), գյուղ Վրաստանում։ Գտնվում է Մցխեթ-Մթիանեթ մարզի Մցխեթի շրջանում։


== Դիրք ==
Գտնվում է ծովի մակարդակից 590 մետր բարձրության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 332 մարդ։


== Ծանոթագրություններ ==
Ջենիֆեր Գրեյ

Ջենիֆեր Գրեյ (անգլ.՝ Jennifer Grey, մարտի 26, 1960(1960-03-26), Նյու Յորք, Նյու Յորք, ԱՄՆ), ամերիկյան դերասանուհի։ Հայտնի է դարձել Բեբիի կերպարով «Կեղտոտ պարեր» մելոդրամայում 1987 թվականին։


== Կենսագրություն ==
Ջենիֆեր Գրեյը ծնվել է 1960 թվականի մարտի 26–ին Նյու Յորքում, ֆիլմի, թատրոնի դերասան և պարող Ջոել Գրեյի և երգչուհի Ջո Վայլդերի ընտանիքում։
Դերասանուհին սկսել է նկարահանվել ֆիլմերում 80–ական թվականներից։ 1987 թվականին նկարահանվել է «Կեղտոտ պարեր» ֆիլմում, խաղալով Ֆրենսիս Հաուսմանի՝ Բեբիի մականունով աղջկա դերը։ Ֆիլմը շատ մեծ հաջողություն ունեցավ ամբողջ աշխարհում, հավաքելով ավելի քան 200 միլիոն դոլար։ Իր դերի համար Ջենիֆերը ստացել է «Ոսկե գլոբուս» մրցանակ։


== Ծանոթագրություններ ==


== Արտաքին հղումներ ==
Դերասանուհու կենսագրությունը TCMDB.com Archived 2007-10-01 at the Wayback Machine. կայքում
Կամենի Մոստ (այլ կիրառումներ)

Կամենի Մոստ, կարող է վերաբերել՝

Կամենի Մոստ - ավան, Ուկրաինայի Նիկոլաևի մարզի Պերվոմայսկի շրջանում
Կամենի Մոստ - գյուղ, Ուկրաինայի Կիրովոգրադի մարզի Նովոուկրաինկայի շրջանում
Կամենի Մոստ - գյուղ, Ուկրաինայի Նիկոլաևի մարզի Պերվոմայսկի շրջանում
Մարսիլյա դե Կամպոս

Մարսիլյա դե Կամպոս (իսպ.՝ Marcilla de Campos), մունիցիպալիտետ Իսպանիայում։ Գտնվում է Պալենսիա պրովինցիայի Կաստիլա և Լեոն ինքնավար մարզերի կազմում։ Մունցիպիլատետը մտնում է Տերրա դե Կամպոս շրջանում։ Բնակչությունը՝ 47 մարդ(2010 թվականի տվյալներով)։


== Բնակչություն ==


== Ծանոթագրություններ ==


== Արտաքին հղումներ ==
Պաշտոնական էջ
Նազար (լեռնագագաթ)

Նազար, լեռնագագաթ Վայոց ձորի մարզում, Վայքի լեռնահամակարգում, Մարտիրոս գյուղից 1,5 կմ հարավ-արևելք։ Բարձրությունը 2446 մ է։


== Ծանոթագրություններ ==
Բորիս Բաբայանի հուշարձան

Բորիս Բաբայանի հուշարձան, հուշարձան նվիրված հայ նշանավոր երաժիշտ, ջութակահար, Արցախի մշակույթի վաստակավոր գործիչ Բորիս Բաբայանին։ Գտնվում է Արցախի Հանրապետության մայրաքաղաք Ստեփանակերտում, քաղաքային հուշահամալիրի Զինվորական պանթեոնում։


== Պատմություն ==
Հուշարձանի բացման արարողությունը տեղի է ունեցել 2022 թվականի հոկտեմբերի 11-ին։ Բորիս Բաբայանի արձանը կանգնեցվել է Արցախի Հանրապետության Ներքին գործերի նախարար Կարեն Սարգսյանի նախաձեռնությամբ, երաժշտի մահից 2 տարի անց։ Արվեստագետի  արձանի տեղադրման վայրը պատահական չի ընտրվել։ Արցախյան ազատամարտից հետո նրան հաճախ տեսնում էին Ստեփանակերտի հուշահամալիրում՝ երաժշտության լեզվով իր ջութակի միջոցով տղաների հետ զրուցելիս։ Հուշարձանի հանդիսավոր բացումը կատարել են Կարեն Սարգսյանն ու Բորիս Բաբայանի թոռը՝ Արսեն Բաբայանը։ Միջոցառմանը մասնակցել են ԱՀ նախագահի աշխատակազմի ղեկավար Կարեն Շահրամանյանը, Ստեփանակերտի քաղաքապետ Դավիթ Սարգսյանը, կառավարության ներկայացուցիչներ, պաշտոնյաներ, ջութակահարի  հարազատներն ու ընկերները։


== Հեղինակներ ==
Քանդակագործ` Տիգրան Արզումանյան


== Ծանոթագրություններ ==
Ամանգիլդինո (այլ կիրառումներ)

Ամանգիլդինո, կարող է վերաբերել՝

Ամանգիլդինո - գյուղ Ռուսաստանի Բաշկորտոստան հանրապետության Աբզելիլովսկի շրջանի կազմում։
Ամանգիլդինո - գյուղ Ռուսաստանի Բաշկորտոստան հանրապետության Ուչալինսկի շրջանի կազմում։
Սուրբ Նիկողայոս եկեղեցի (Բագաևսկայա)

Սուրբ Նիկողայոս եկեղեցի, ուղղափառ տաճար Ռուսաստանի Դաշնության Ռոստովի մարզի Բագաևսկայա ստանիցայում։ Ենթարկվում է Ռուս Ուղղափառ եկեղեցու Շախտիի և Միլլերովոյի թեմի Բագաևսկայայի գործակալությանը։


== Պատմություն ==


=== Անցյալ ===
18-րդ դարի սկզբին ստանիցայի տարածքում գոյություն ուներ փայտե մատուռ, որը փոխարինվեց Սուրբ Նիկողայոս փայտե եկեղեցիով։ 1740 թվականին եկեղեցին խարխլվեց և 1744 թվականին տեղափոխվեց նոր վայր՝ Դոն գետից հեռու։ Եկեղեցու տեղափոխությունը կարճացրեց նրա կյանքը, և 1747 թվականին կազակներն սկսեցին կառուցել նոր, կրկին փայտե, տաճար։ Այն գոյություն ունեցավ ավելի քան 30 տարի։ 1782 թվականին դրվեց երրորդ եկեղեցու հիմքը, որն օծվեց 1783 թվականի հոկտեմբերի 8-ին։ 1805 թվականին գյուղը տեղափոխվեց Դոն գետի մյուս կողմը, և նոր վայրում Սուրբ Նիկողայոս եկեղեցին կրկին օծվեց 1805 թվականի ապրիլի 23-ին։ Այդ եկեղեցու խարխլվելուց հետո նրա տեղում կառուցվեց աղյուսե կապլիցա։ Աղյուսե եռասեղան եկեղեցին կառուցվել է Բագաևսկայայում 1896 թվականին՝ ստանիցայի հրապարակի կենտրոնում։ Տաճարն ավերվել է 1936-1939 թվականներին։


=== Ներկա ===
Ժամանակակից քարե միասեղան եկեղեցին կառուցվել է 2008-2009 թվականներին և օծվել հանուն Նիկողայոս Հրաշագործի։ Գտնվում է Բագաևյան գերեզմանատան տարածքում։


== Նկարագրություն ==
Սուրբ Նիկողայոս տաճարը քարե մեկհարկանի շենք է։ Հիմնական տարածքն ունի բազմաթիվ պատուհաններով մեծ կլոր թմբուկ և ավարտվում է վրանաձև տանիքով։ Տանիքին կլոր խուլ թմբուկի վրա տեղադրված է ոսկեգույն գմբեթ։ Տաճարի երկու կողմերում կառուցված են երկհարկանի զանգակատներ։ Եկեղեցու շենքին ընդամենը կա ցանցկեն խաչերով չորս գմբեթ։
Տաճարի տարածքում կա կարմիր աղյուսից կառուցված մեկհարկանի ծառայողական շինություն։ Տաճարի ցանկապատը մետաղյա է՝ քարե սյուների վրա, տարածքի ներսում ծաղկանոց է։ Եկեղեցու գլխավոր մուտքը զարդարում են խաչերով և փոքր գմբեթներով աշտարակիկները։


== Հոգևորականություն ==
Սուրբ Նիկողայոս տաճարի վանահայրն է ավագ երեց Ալեքսանդր Վալենտինովիչ Մաշտանովը։


== Ծանոթագրություններ ==


== Արտաքին հղումներ ==
Багаевская. Церковь Николая Чудотворца.
Багаевское благочиние. Все церкви и монастыри.
Церковь Николая Чудотворца, острова и история
Մունդաներ

Մունդաներ , Հնդկաստանի ժողովուրդների խումբ։ Ապրում են գլխավորապես Բիհար նահանգի հարավում, Օրիսա և Արևմտյան Բենգալիա նահանգներում։ Ընդհանուր թիվը՝ մոտ 7,5 միլիոն (1978)։ Խոսում են մունդա լեզուներով։ Մունդաների կրոնում ոգեպաշտական հավատալիքները միախառնված են հնդուիզմին։ Մեծամասնությունն զբաղվում է հողագործությամբ, սակայն որսորդությունն ու հավաքչությունը դեռևս ունեն կարևոր դեր։ Զարգացած են բրուտագործությունը, հյուսումը, փայտի մշակությունը։ Մունդաների մի մասն աշխատում է լեռնահանքային և մետալուրգիական արդյունաբերության մեջ։
Ուրշակ (այլ կիրառումներ)

Ուրշակ, կարող է վերաբերել՝

Ուրշակ - գյուղ Ռուսաստանի Բաշկորտոստան հանրապետության Միյակինսկի շրջանի կազմում։
Ուրշակ - գյուղ Ռուսաստանի Բաշկորտոստան հանրապետության Ուֆիմսկի շրջանի կազմում։
Նազըրվանս

Նազըրվանս, գյուղ Արևելյան Հայաստանում, Կարսի մարզում։
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կարսի նահանգի հայաբնակ բնակավայրեր


== Ծանոթագրություններ ==
Ես համաձայն չեմ ձեր ասածին, սակայն պատրաստ եմ մեռնել դա ասելու ձեր իրավունքի համար

«Ես համաձայն չեմ ձեր ասածին, սակայն պատրաստ եմ մեռնել դա ասելու ձեր իրավունքի համար», թևավոր արտահայտություն խոսքի ազատության, ժողովրդավարության սկզբունքների մասին, վերագրվում է Վոլտերին (առանց ստեղծագործությունը նշելու)։ Իրականում հեղինակը անգլիացի գրող Էվելին Հոլլն է, արտահայտությունը հնչում է նրա՝ Վոլտերի մասին կենսագրական «The Friends of Voltaire» (1906) գրքում.

Գրքում այդ արտահայտությունը հնչում է հորինված միջադեպի ժամանակ՝ Կլոդ Ադրիան Հելվեցիուսի «Խելքի մասին» գիրքը այրելիս։
Էվելին Հոլլը վերաձևակերպել է Վոլտերի «Գիտական շարադրանք կրոնի հանդուրժողականության մասին» (անգլերեն թարգմանությամբ) աշխատության խոսքերը։

Առանց Էվելին Հոլլին հղելու՝ արտահայտությունն առաջին անգամ Վոլտերին է վերագրվել «Ռիվերզ դայջեսթում» (1934 թվականի հունիսի համար)։ Արտահայտության իրական հեղինակը հատուկ հարցազրույց է տվել այդ առիթով.

Նորբերտ Գուտերմանի գրքում կեղծ վոլտերյան արտահայտությունը ֆրանսերեն թարգմանությամբ բերվում է որպես Վոլտերին պատկանող խոսքեր՝ հղում տալով 1770 թվականի փետրվարի 6-ին աբբա լե Ռիշին (ֆր.՝ Le Riche) ուղղված Վոլտերի նամակին։
Այս մեկնաբանությունը գտնվում է «Նրանք երբեք չեն ասել սա» գրքում։ Այնտեղ բերվում է նամակից հետևյալ արտահայտությունը.


== Ծանոթագրություններ ==
Heroes (երգ, Մոնս Զելմերլով)

Անվան այլ կիրառումների համար տե՛ս՝ Heroes (այլ կիրառումներ)«Heroes», շվեդ երգիչ Մոնս Զելմերլովի երգը, որ ներկայացվում է Եվրատեսիլ 2015 երգի մրցույթում։ Սինգլը թողարկվել է Շվեդիայում 2015 թվականի փետրվարի 28-ին։ Մարտի 14-ին երգը դարձել է Melodifestivalen 2015 փառատոնի եզրափակչի հաղթող, որի արդյունքում ընտրվել է Եվրատեսիլի համար։


== Տեղեկատվություն երգի մասին ==
Մոնս Զելմերլովը 2015 թվականին մասնակցել է Melodifestivalen փառատոնին արդեն երրորդ անգամ։ «Heroes» երգը կատարել փառատոնի չորրորդ կիսաեզրափակչում, որը տեղի է ունեցել Էրեբրուում Conventum Arena-ի բեմում 2015 թվականի փետրվարի 28-ին։ Այդ կիսաեզրափակչում երգը գրավել է առաջին տեղը և ընտրվել է եզրափակչին մասնակցություն ունենալու համար։ Եզրափակչի ժամանակ երգը հավաքել է ինչպես միջազգային ժյուրիի, այնպես էլ հեռուստադիտողների քվեարկության ամենաշատ միավորները։
Երաժշտական հրատարակությունները հիմնականում լավ արձագանքներ են ուղղել երգին։ Սակայն կարծիքներ կան, որ երգը գրեթե ամբողջությամբ կրկնօրինակում է Դեյվիդ Գետտայի "Lovers on the sun" երգը և Ավիչիին։ Ինչպես նաև Վիենայում կայացած Եվրատեսիլի ելույթի ժամանակ ներկայացրած համարը կրկնում է Beyonce Run the world կենդանի կատարումներից մեկը։


== Եվրատեսիլյան հաջողություն ==
2015 թվականի Եվրատեսիլ երգի մրցույթում երգը հաղթահարել է երկրորդ կիսաեզրափակիչը և եզրափակչում 365 միավորով հաղթել։ Այս ցուցանիշը երրորդ ամենաբարձր ցուցանիշն է մրցույթի պատմության մեջ։


== Հիթ-շքերթներ ==


=== Շաբաթական հիթ-շքերթներ ===


=== Տարեվերջյան հիթ-շքերթներ ===


== Թողարկման ժամանակագրություն ==


== Ծանոթագրություններ ==


== Արտաքին հղումներ ==
Måns Zelmerlöw - Heroes (Official Video) ՅուԹյուբում
Սղնախ ամրոց

Անվան այլ կիրառումների համար տե՛ս՝ Սղնախ (այլ կիրառումներ)Կիկլոպյան ամրոց, գտնվում է Հայաստանի Շիրակի մարզի Քեթի գյուղից 2 կմ հյուսիս-արևմուտք, ծովի մակերևույթից 2000 մ բարձրության վրա։ Այն տեղադրված է Շիրակի լեռնաշղթայի «Սղնախներ» կոչվող երկու բարձունքների գագաթներին, որոնք շրջապատի նկատմամբ ունեն գերիշխող դիրք։


== Նկարագրություն ==
Հարավարևելյան ամրաշինությունը փոքր է, զբաղեցնում է 600 մ2 տարածություն և մյուսից բաժանվում է թամբաձև գոգավորությամբ։ Հյուսիս-արևմտյանը՝ միջնաբերդը, ավելի մեծ է և զբաղեցնում է 1.2 հեկտար տարածություն։ Այն պարսպապատված է և ունի բլրի եզրագծին համապատասխան հատակագիծ։ Գլխավոր մուտքի մոտ պարիսպը ամրացված է երկու քառանկյունի փոքր աշտարակներով։ Բարձունքի հյուսիսային և հյուսիս-արևելյան կողմերում կան չորս շարք ղարավանդապատեր, որոնք պաշտպանել են բարձունքի լանջերը։ Նման երկու շարք դարավանդապատեր նկատվում են և հարավ-արևմտյան լանջերին։ Հարավ-արևելյան ամրաշինության հյուսիսային կողմից սկսվող և նույն ուղղությամբ ձգվող պարիսպը միաշար է ու դրված է թեք լանջերին կառուցված հարթակների վրա։ Այն ունի մոտ 110 մետր երկարություն։ Չնայած այլ հատվածներում դրա մնացորդները չեն պահպանվել, սակայն, տեղանքից ելնելով, ամրոցը զբաղեցրել է շուրջ 7 հեկտար տարածություն, որի ներսում գտնվել են վերոհիշյալ երկու ամրաշինությունները։ Այս երկու ամրաշինությունները ներառված են եղել մի ընդհանուր համալիրում։
Միջնաբերդն առավել լավ պաշտպանված կառույց է։ Բացի նշված պարսպից և դարավանդների վրա կառուցվա ծ պաշտպանական համակարգից, այն ունի նաև առանձին հատվածներում ներս և դուրս ընկած մասեր և կեղծ
աշտարակներով պարիսպ, որը շարված է արանքները մանր քարերով լցված բնական որձաքարի երկու շարքով։ Պարսպի լայնությունն է 1.8 մ (երբեմն հասնում է 4 մետրի) և կառուցված է լեռան գագաթի եզրագծով, որն առանձին հատվածներում կցված է անմատչելի ժայռերին։ Միջնաբերդն ունի երկու մուտք։ Առաջինը գտնվում է պարսպի հ յուսիս-արևմուտքում և երկու կողմերից պաշտպանված է խոշոր որմահերցերով, որոնք ունեն 4-7 մ երկարություն և 1 մ լայնություն։ Միջնաբերդի պաշտպանական համալիրը լրացուցիչ ամրացված է մուտքից 12 մ հեռավորությամբ կառուցված անկյունաձև և մուտքից 20 մ հեռավորության վրա գտնվող 60 մ երկարությամբ հյուսիսից հարավ ձգվող խուլ պատով։ Սրանց ներառած տարածությունները կատարել են «քարե պարկի» դեր, ուր թշնամին ներխուժելու դեպքում հանդիպում էր խուլ պատերի և չորս կողմից ընկնում հարվածի տակ։ Ամրաշինական այս հնարքը տարածված էր Հայաստանի ուշ բրոնզի և երկաթի ժամանակաշրջանի, ինչպես նաև ուրարտական ամրոցներում։ Երկրորդ մուտքը գտնվում է միջնաբերդի արևմտյան պարսպի հարավային հատվածում և ունի 2 մ լայնություն։
Այն ներսի կողմից պաշտպանված է 17 մ երկարությամբ երկու զուգահեռ պատերով, որոնք, հավանաբար, նույն «քարե պարկի» դերն են կատարել։ Այսպիսի «դռներ-միջանցքներ» հանդիպում են հյուսիս-արևելյան Հայաստանի
նշված ժամանակաշրջանի մի շարք ամրոցներում, որոնք կառուցված են պարսպի արտաքին կողմում, երբեմն էլ ներսում։ Միջնաբերդում և պահակային ամրոցում պահպանվել են բազմաթիվ ուղղանկյունաձև կացարանների հետքեր, իսկ դրանց միջև եղած տարածությունում այդպիսիք բացակայում են։


== Տես նաև ==
Շիրակի մարզի ամրոցների և բերդերի ցանկ


== Ծանոթագրություններ ==
Ռոմանովկա (գյուղ, Բերեզնեգովատոեի շրջան)

Անվան այլ կիրառումների համար տե՛ս՝ ՌոմանովկաՌոմանովկա (ուկրաիներեն՝ Романівка), գյուղ Ուկրաինայի Նիկոլաևի մարզի Բերեզնեգովատոեի շրջանում։ Հիմնադրվել է 1841 թվականին։
2001 թվականի տվյալներով Ռոմանովկա գյուղում բնակվում էր 188 մարդ։ Բնակավայրը զբաղեցնում է 0,462 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Շեյսի ապստամբություն (1786-1787)

Շեյսի ապսատմբություն (անգլ.՝ Shays' Rebellion), ֆերմերների զինված ապստամբություն ԱՄՆ-ում (Վուսթերում և Արևմտյան Մասաչուսեթսում)) Անկախության պատերազմի ավարտից հետո 1786-1787 թվայաններին։ 
Ապստամբության ղեկավարն էր ֆերմեր Դանիել Շեյսը (այստեղից էլ «Շեյսի ապսատմբություն» անվանումը), որն աչքի էր ընկել Անկախության պատերազմի ժամանակ, ստացել կապիտանի կոչում։ Ապստամբները (մանր ֆերմերներ, արհեստավորներ, նախկին զինվորներ, շուրջ 8-10 հազար մարդ) չունեին հստակ ծրագիր պահանջում էին հողի և հարստության բաժանում, բոլոր պարտքերի վերացում և արդարացի դատավարություն։ Մի շարք քաղաքներում ապստամբները հարձակվեցին դատարանների վրա, ոչնչացրեցին բռնագանձումների վերաբերյալ գործերը, ազատեցին պարտապաններին։ 
1787 թվականի հունվարի 25-ին Դանիել Շեյսն ապստամբների ջոկատով (1200 մարդ) փորձեց գրավել Սպրինգֆիլդի զինանոցը, բայց՝ անհաջող։ Փետրվարին կառավարական զորքերին հաջողվեց ճնշել ապստամբությունը։
Ժողովածու (2330)

Ժողովածու (2330), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2330 թվի տակ։ Ձեռագիրը գրվել է 1633, 1641-1643 թվականներին Ստեփանոս Մշկոցի գրիչի կողմից Կաֆայում։ Ստացողը եղել է Միանոս Բաբերթացին։ Գրված է թղթի վրա, որը ունի 19.2×15 չափս։ Ձեռագիրը կազմված է 231 թերթից։ Գրված է երկսյուն, միասյուն, նոտրգրով։ Ունի կիսախորան, լուսանցազարդ մանրանկարներ։ Պահպանակը ունի 4 էջ, գրված է՝ մագաղաթիի վրա ենթովպերենով։ Կազմը` կաշեպատ տախտակ դրոշմազարդ, աստառը՝ սև կտավ։ Հիշատակարաններ գրչի՝ 195, 228բ (1633 թվական), 102բ, 153բ (1641-1643 թվականներ)։


== Բովանդակություն ==
Առ. Սիւնեցւոյ Վսն ԺԲ կենդանակերպից։
Ղուկ. Կեղեցւոյ Պատճէն Հռոմայեցւոյ տոմարի (չափ.)։
Բառք քերականի։
Գէորգայ Սկեռացւոյ խրատք յաղագս գրչութեան արուեստի։
Բառք քերթողականք, Եբրայեցւոյ, Հանդէս բանաստեղծաց։
Դաւթի Զեյթունցւոյ Մեկնութիւն քերականութեան։
Կպրիանոսի Ապաշխարութիւն։
Հիպողիտոսի եպս-ի Վասն կատարածի աշխարհին։
Ի Հարացն վարուց եթովպացւոց։
Ի Մաշտոց գրոց։
Ներբող առ Գր. Տաթևացի։
Մովս. Խորենացւոյ Ողբ։
Սահմանք քերականութեան։
Ոսկեբերանի ճառք։


== Ծանոթագրություններ ==
Քաղկեդոնի ժողովը և Հայոց Եկեղեցին

Քաղկեդոնի ժողովը և Հայոց Եկեղեցին (անգլ.՝ The Council of Chalcedon and the Armenian Church), 1964 թվականին հրատարակված Ամենայն Հայոց Կաթողիկոս Գարեգին Ա Սարգիսյանի գիտական ուսումնասիրությունը, որում հեղինակի կողմից քննվում են Հայաստանյայց Առաքելական Եկեղեցու կողմից Քաղկեդոնի ժողովի (451) մերժման պատմական և աստվածաբանական հիմքերը։


== Գիտական նշանակությունը ==
«Քաղկեդոնի ժողովը և Հայոց Եկեղեցին» աստվածաբանական մենագրությունը պատրաստվել է Ամենայն Հայոց Կաթողիկոս Գարեգին Ա Սարգիսյանի կողմից՝ 1957-1959 թվականներին Օքսֆորդի համալսարանում ուսանելու տարիներին և 1959 թվականին հաջողությամբ պաշտպանվել է որպես համալսարանական ավարտաճառ։ 1965 թվականին այն հրատարակվել է Լոնդոնում և արժանացել ժամանակի գիտական հասարակության ջերմ և դրական վերաբերմունքին։ Հեղինակի սույն աշխատությունն իրենից ներկայացնում է  Հայաստանյայց Առաքելական Եկեղեցու կողմից Քաղկեդոնի ժողովի մերժման պատմական և աստվածաբանական հիմքերի հետազոտման և վերլուծման գիտական առաջին հանգամանալից փորձը։ Այս ուսումնասիրման մեջ հայ և օտար պատմական աղբյուրների տվյալների համադրման հիմքի վրա տրվում է տվյալ ժամանակաշրջանի կրոնական պատկերը և դրանում անկողմնակալ կերպով բացահայտվում Քաղկեդոնի ժողովի և նրանում ընդունված դավանաբանական որոշումների ընկալումը հայ եկեղեցական իրականության մեջ։


== Թարգմանություններ և հրատարակություններ ==
Karekin Sarkissian,  The Council of Chalcedon and the Armenian Church, London, «SPCK», 1965։.
Karekin Sarkissian,  The Council of Chalcedon and the Armenian Church, New York, NY, «Armenian Church Prelacy», 1975։
Karekin Sarkissian,  The Council of Chalcedon and the Armenian Church, հ. 6, New York, 2006։
Գարեգին Սարգիսեան,  Քաղկեդոնի ժողովը և Հայոց Եկեղեցին, հ. 12, Նոր-Եորք, Լոնտոն, 2012։
Гарегин Саркисян,  Халкидонский собор и Армянская Церковь, Первопрестольный Св. Эчмиадзин, 2014։


== Ծանոթագրություններ ==
Օբտեր

Օբտեր (ֆր.՝ Aubeterre), համայնք Ֆրանսիայի Գրանդ Էստ մարզի Օբ գավառում։
Բնակչությունը 2010 թվականի դրությամբ կազմում է 254 մարդ, բնակչության խտությունը` 21.78 մարդ/կմ²։ Բնակավայրը զբաղեցնում է 11.66 կմ² տարածք։


== Աշխարհագրություն ==
Գտնվում է Փարիզ քաղաքից 140 կմ արևելք, Շալոն ան Շամպայն քաղաքից` 65 կմ հարավ, Տրուա քաղաքից` 16 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 177 աշխատունակ (15-64 տարեկան) բնակիչ, որոնցից ակտիվ էին 148-ը, իսկ ոչ ակտիվները` 29։ Ակտիվության ցուցանիշը կազմում է 83,6 %։ 148 աշխատունակ մարդկանցից աշխատել է 141 անձ (69 տղամարդ և 72 կին)։ Գործազուրկ են եղել 7 անձ (5 տղամարդ և 2 կին)։ 29 անաշխատունակներից 11-ը եղել են աշակերտներ կամ ուսանողներ, 15-ը` թոշակառուներ, իսկ 3-ը չեն աշխատել տարբեր պատճառներով։


== Տես նաև ==
Օբ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Տուֆո

Տուֆո (իտալերեն՝ Tufo), կոմունա Իտալիայում, գտնվում է Կամպանիա մարզի Ավելինո գավառում։
Բնակչությունը կազմում է 951 մարդ, բնակչության խտությունը կազմում է 190 մարդ/կմ²։ Զբաղեցնում է 5 կմ² մակերես։ Փոստային ինդեքս՝ 83010, հեռախոսային կոդ՝ 0825 ։ 
Կոմունայի հովանավորն է Սուրբ Միքայել Հրեշտակապետը։ Տոնը նշվում է մայիսի 8-ին։


== Ժողովրդագրություն ==
Բնակչության թվաքանակի փոփոխությունները


== Կոմունային վարչակազմ ==
Հեռախոսահամար։ 0825 998071
Էլեկտրոնային հասցե։ info@comunetufo.it
Պաշտոնական կայք։ http://www.comunetufo.it Archived 2009-07-07 at the Wayback Machine.


== Արտաքին հղումներ ==
http://www.comunetufo.it Archived 2009-07-07 at the Wayback Machine.
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Սուլիմի (այլ կիրառումներ)

Սուլիմի, կարող է վերաբերել՝

Սուլիմի - գյուղ, Ուկրաինայի Պոլտավայի մարզի Զենկովի շրջանում
Սուլիմի - գյուղ, Ուկրաինայի Պոլտավայի մարզի Նովի Սանժարիի շրջանում
Սուլիմի - գյուղ, Ուկրաինայի Սումիի մարզի Ռոմնիի շրջանում
Արմենիան փաուեր

«Արմենիան փաուեր» (անգլ.՝ Armenian Power, թարգմանաբար՝ «Հայկական ուժ», հայտնի նաև որպես՝ «Հայկական մաֆիա», կամ Հայկական խմբավորում), հանցավոր կազմակերպություն և փողոցային բանդա ԱՄՆ-ում, որի կենտրոնը գտնվում է Կալիֆորնիայի Լոս Անջելես քաղաքում։ Խմբավորումը զբաղվում է թմրամիջոցների շրջանառությամբ, սպանություններով, մեքենայություններով, անհատական ինֆորմացիաների գողությամբ, անօրինական խաղերով, կողոպուտներով և ունի ավելի քան 250 անդամ։ Համաձայն ԱՄՆ դաշնային դատախազության տվյալների` խմբավորման հետ կապի մեջ են մի քանի հարյուր անձ։


== Պատմություն ==
«Արմենիան փաուեր» խմբավորումը երկարատև կապի մեջ է ռուսական մաֆիայի հետ, քանի որ ինչպես Խորհրդային Միության, այնպես էլ այսօրվա Ռուսաստանի քրեական աշխարհը բազմազգ է։ Խմբավորումն ունի նաև որոշ իսպանալեզու անդամներ։ 1988 թվականի ամռանը խմբավորման երկու տասնյակ անդամներ իրենց ձեռքը վերցրին Արևելյան Հոլիվուդի մինի մարկետներից մեկին կից ավտոկայանատեղին և այն դարձրին իրենց շտաբ-գրասենյակը։ «Արմենիան փաուեր» խմբավորման անդամները սովորաբար կրում են քաղաքի փողոցային բանդաների դասական հագուստ` խակի գույնով լայն, պարկանման շալվարներ, սպիտակ սպորտային վերնաշապիկներ, մազերի համար ցանց, մուգ կապույտ գլխարկ և LOCS ոճով արևապաշտպան սև ակնոց։ Շատերն ունեն դաջվածքներ և կրում են զենքեր։
Համարվում է, որ «Արմենիան փաուերն» է պատասխանատու 1997 թվականին տեղի ունեցած տասնյակ սպանությունների համար, որոնք իրականացվել են շարժվող մեքենայից։
Խմբավորումն ունի ավելի քան 250 անդամ, որն առանձնապես շատ չէ` հաշվի առնելով ԱՄՆ-ի մյուս էթնիկ խմբավորումները։ Խմբի ձևավորմանը նպաստել է Լոս Անջելեսի բազում հանցավոր խմբավորումների առկայությունը։
«Արմենիան փաուերն» իրենից ներկայացնում է ոչ թե փողոցային ավազակություններ, այլ բարձր մակարդակով կազմակերպված հանցավոր խումբ։ 2010 թվականին բացահայտվեց, որ «Արմենիան փաուերը» ներգրաված է դեղերի ապօրինի վաճառքի մեջ։


=== Լատինա-հայկական հակամարտություն ===
2000-ականների սկզբին «Արմենիան փաուերը» հակամարտության մեջ մտավ լատինամերիկյան խմբավորման անդամների հետ, սակայն վերջին տարիներին այդ հակամարտությունը մեղմացել է։ 2000 թվականի մայիսի 22-ին լատինամերիկյան «White Fence» (Սպիտակ ցանկապատ) խմբավորման անդամ Խոսե Արգուետան սպանեց «Արմենիան փաուերի» հիմնադիրներից Արմեն Պետրոսյանին (մականունը՝ «Silent»)։ Նույն թվականի մայիսի 24-ին լատինամերիկյան բանդայի անդամները Հոլիվուդի ռեստորաններից մեկում հայ սպանեցին, որին հետևեց «Արմենիան փաուերի» պատասխանը։ Նշվում է, որ դա մեկ ամսում հայկական և լատինամերիկյան խմբավորումների երրորդ բախումն էր։


== Ծանոթագրություններ ==


== Արտաքին հղումներ ==
Armenian Power-ը «նման է իտալական հին մաֆիայի և փողոցային ավազակախմբերի ամուսնության»
Roots of the Armenian Power Gang
Armenian criminal enterprise dealt serious blow
Լև Կրուգլի

Լև Բորիսովիչ Կրուգլի (փետրվարի 24, 1931(1931-02-24), Մոսկվա, ՌԽՖՍՀ, ԽՍՀՄ - նոյեմբերի 17, 2010(2010-11-17), La Garenne-Colombes), սովետական, իսկ հետագայում նաև ֆրանսիական թատրոնի դերասան և կինոդերասան։


== Կենսագրություն ==
Ծնվել է մետրոշինարարի և երգչուհու՝ Ալեքսանդր Գոլդենվեյզերի աշակերտուհու ընտանիքում։ Նրա նախնիներն ապրել են Կիևում։ Բարեկամներից շատերը մահացել էին հայրենական մեծ պատերազմում։
1953 թվականին ավարտել է Մ․ Ս․ Շչեպկինի անվան թատերական ուսումնարանը, որտեղ սովորում էր Վերա Պաշեննայայի մոտ։ Առաջին անգամ բեմ է բարձրացել դեռ ուսումնական տարիներին «Իվան Ահեղը» բեմադրությունում։
1953-1956 թվականներին Լև Կրուգլին Խաբարովսկի ծայրային դրամայի թատրոնի դերասան էր։ Հետագայում վերադարձավ Մոսկվա, որտեղ խաղաց «Ժամանակակից» թատրոնում։
1964 թվականին մի քանի դերասանի հետ գնաց Անատոլի Էֆրոսի հետևից՝ սկզբում Լենինյան կոմերիտմիության թատրոնում (որը այժմ կոչվում է Լենկոմ), իսկ 1967 թվականին Մոսկովյան Փոքր Բրոննոյի թատրոնում։ 1965 թվականին «Իմ խեղճ Մարատը» պիեսի հիման վրա բեմադրված «Մարատը, Լիկան և Լեոնիդիկը» ներկայացման մեջ Լև Կրուգլին կատարեց Լեոնիդիկի դերը։ Լիկայի դերը կատարեց Օլգա Յակոլևան, իսկ Մարատի դերը՝ Ալեքսանդր Զբրուևը։ Մեծ հաջողություն բերեց իր Տուզենբախի դերը Էֆրոսի «Երեք քույրերը» բեմադրությունում։
Իր առաջին դերը կինոյում կատարեց 1959 թվականին Միխայիլ Կալիկի «Օրորոցային» ֆիլմում։ Դերասանի ֆիլմացանկում կան նաև «713-րդը խնդրում է վայրէջք կատարել», «Արջևում ձիգ շրջադարձ է», «Կենդանիները և մահացածները», «Աղմկոտ օր», «Սև կախարդի նվերը» և այլն։
1979 թվականին ենթարկվել է էմիգրացիայի իր կնոջ՝ Նատալյա Էնիկի և որդու Նիկիտայի հետ։ Ապրել և աշխատել է Վիեննայում և Մյունխենում։ Մյունխենում երեք տարի աշխատել է որպես «Ազատություն» ռադիոյի հաղորդավար։
Ֆրանսիայում ընտանիքի հետ ապրել է Մյոդոնեյում, Փարիզի արվարձանում։
Իր կնոջ հետ բեմադրում էր ներկայացումներ, որտեղ խաղում էին երկուսով։ Նրանց երկդերասան թատրոնը գոյություն ունեցավ 25 տարի։ Նրանք բեմադրություններ էին խաղում ամբողջ Եվրոպայում և Ամերակայում։ Ռուսաստան Լև Կրուգլին և Նատալյա Էնկեն եկել են երկու անգամ․ առաջին անգամ Մշակույթի նախարարության հրավերով 1993 թվականին հյուրախաղեր բեմադրեցին Մոսկվայում և Պետերբուրգում։ Երկրորդ անգամ 2003 թվականին Ռուսաստանում մասնակցեցին «Անցյալի ծածկակառքում» ներկայացմանը։ Էմիգրացիայի տարիներին մկրտվել է։ Եղել էր էկումենիստ
։
2005 թվականին այլ Ռուսական մշակութային գործիչների հետ ստորագրեց նամակ, ըստ որի Միխայիլ Խոդորկովսկսկուն պետք է համարեն քաղբանտարկյալ։
Մահացել է 2010 թվականի նոյեմբերի 17-ին «Լեմբեր» հիվանդանոցում.։


=== Ընտանիք ===
Կինը՝ դերասան Նատալյա Էնկե
Երեխաները՝ Սերգեյ, Նիկիտա, ԱլեքսեյՆիկիտա Կրուգլի-Էնկեյը նկարահանվել է կարճամետրաժ «Հորդառատ անձրև» (1977 թ) ֆիլմում, որտեղ կատարեց գլխավոր դերը։


== Ֆիլմացանկ ==


=== ԽՍՀՄ-ում ===


=== Ֆրանսիայում ===
1980 թ՝ Ինչպիսի հանգստություն
1985 թ՝ Լուսավոր ապագա


== Ծանոթագրություններ ==
Մուռուտ

Մուռուտ (ներկայում կոչվում է ադրբ.՝ Üçbulaq Ուչբուլաղ), նախկին հայկական բնակավայր, ներկայում ադրբեջանական գյուղ Ադրբեջանի Հանրապետության Խանլարի (Գյոյգյոլի) շրջանում, շրջկենտրոն Գյոյգյոլից 8 կմ հարավ, Ոսկանապատ գյուղից 4 կմ հյուսիս-արևելք՝ Պանդ լեռան հյուսիսային անտառապատ լանջին, ծովի մակերևույթից 1190-1310 մետր բարձրության վրա։


== Անվանում ==
Շրջանառվում են Մուռուտ գյուղի անվան առաջացման մի քանի տարբերակ։ Առավել տարածվածը կապված է գյուղի Սուրբ Աստվածածին եկեղեցու տեղում նախկինում գոյություն ունեցած մատուռից, որտեղ մի ժամանակ կանգնեցված խաչքարերից մեկը մեռոնով օծել էր Մեսրոպ Մաշտոցը։ Այդ խաչքարի վրա եղել է հետևյալ արձանագրությունը՝ «թարգմանիչ հայրն մեր Մեսրոպ օծեալ զխաչ սրբալոյս մեռոնաւ եդ ի նպատակ պաշտման ժողովրդոց և զնոյն խաչ ցուցանեն ի ճակատ սեղանոյն»։
Համաձայն մեկ այլ մեկնաբանության՝ 16-րդ դարում Գանձասարի կաթողիկոսներից մեկը ամռանը այցելում է գյուղ և օրհնում մյուռոնը, ինչից հետո բնակավայրը կոչվում է -Մուռուտ (Մյուռոնոտ)։
Այլ ստուգաբանության համաձայն՝ բնակավայրի ծագումը կապված է եղել տարածքում աճող մորի թփերի առատությամբ (Մոռուտ - Մուռուտ)։


== Բնակչություն ==
Մուռուտ գյուղի բնակչության ծագման մասին տեղեկությունները հակասական են, ինչը հավանաբար պայմանավորված է բնակավայրի հայաթափման և կրկին վերաբնակեցման հետ։ Որոշ աղբյուրների համաձայն բնակչությունը բնիկ է, մյուսները նշում են, որ բնակչությունը եկել են 16-րդ դարի սկզբին այլ վայրերից։
1839 թվականին Մուռուտի բնակչության տոհմերի անվանացանկի մասին հստակ տեղեկություններ են պահպանվել Հայաստանի ազգային արխիվում։
Բնակչության թվաքանակի մասին պատմական տեղեկությունները քիչ են։ Հայտնի է, որ 1804 թվականից գյուղի բնակչությունը շարունակաբար աճել է և իր առավելագույն թվաքանակին հասել 1912 թվականին՝ 441 մարդ։


== Պատմություն ==
Մուռուտ գյուղն ունի բազմադարյա պատմություն, որը սկսվում է դեռևս Մեսրոպ Մաշտոցի ժամանակներից։


=== Երկրորդ համաշխարհային պատերազմ ===
Ինչպես տարածաշրջանի այլ հայկական բնակավայրերը, այնպես էլ Մուռուտը ակտիվ մասնակցություն է ունեցել Երկրորդ համաշխարհային պատերազմում։ Գյուղից Խորհրդային Միության բանակի կազմում մասնակցել է 122 բնակիչ, որոնցից 67-ը զոհվել է։


== Ծանոթագրություններ ==
Ձուլուխի

Ձուլուխի (վրաց.՝ ძულუხი), գյուղ Վրաստանում։ Գտնվում է Իմերեթի մարզի Վանի շրջան‎‎ում։


== Դիրք ==
Գյուղը գտնվում է ծովի մակարդակից 420 մետր բարձրության վրա։ Շրջկենտրոն Վանից հեռու է 15 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 418 մարդ։


== Ծանոթագրություններ ==
Մեր մոլորակը

«Մեր մոլորակը» (անգլ. Our Planet)՝ 2019 թվականի վավերագրական սերիալ, արտադրված Netflix-ի կողմից։ Պրեմիերան տեղի է ունեցել 2019 թվականի ապրիլի 5-ին։


== Արտադրություն ==
2015 թվականին հայտարարվեց, որ BBC-ի նկարահանող խումբը, ովքեր ստեղծել են «Երկիր Մոլորակ» և «Երկիր Մոլորակ II» սերիալները, զբաղվելու են ութ սերիայանոց սերիալի նկարահանումներով՝ Netflix հարթակի համար, որը պատմելու է բնության մասին։ 2018 թվականի նոյեմբերին հայտնի դարձավ, որ նախակադրային տեքստը կարդալու է սըր Դեյվիդ Ատենբորոն, իսկ պրեմիերան տեղի կունենա 2019 թվականի ապրիլին։ Նկարահանումները տեղի են ունեցել աշխարհի 50 երկրներում՝ 4 տարվա ընթացքում, նկարահանող խումբը բաղկացած է եղել 600 անդամներից։


== Սերիաների ցանկ ==


== Ծանոթագրություններ ==


== Արտաքին հղումներ ==
Պաշտոնական կայք
Our Planet-ը Netflix-ում
Our Planet-ը Internet Movie Database-ում
The Disturbing Walrus Scene in Our Planet: The Atlantic, Ապրիլի 8, 2018
Գրոյտեր Ֆյուրտ

Գրոյտեր Ֆյուրտ (գերմ.՝ SpVgg Greuther Fürth), գերմանական ֆուտբոլային ակումբ Ֆյուրտից, Բավարիա։ Թիմը ստեղծվել է 1903 թվականին և ներկայումս հանդես է գալիս Երկրորդ Բունդեսլիգայում։
2012-13 մրցաշրջանում Գրոյտեր Ֆյուրտը առաջին անգամ հանդես եկավ Բունդեսլիգայում, բայց հենց նույն տարում վերադարձավ Երկրորդ Բունդեսլիգա։


== Նվաճումներ ==


=== Ազգային ===
Գերմանիայի առաջնություն/Բունդեսլիգա
Հաղթող (3). 1914, 1926, 1929
Հարավային Գերմանիայի առաջնություն
Հաղթող (3). 1914, 1923, 1931
Օստկրայս Լիգա (I)
Հաղթող (4). 1912, 1913, 1914, 1917
Կրայսլիգա Հյուսիսային Բայերն (I)
Հաղթող (2). 1922, 1923
Բեզիրկսլիգա Հյուսիսային Բայերն (I)
Հաղթող (3). 1928, 1930, 1931
Գաուլիգա Բայերն (I)
Հաղթող (1). 1935
Օբերլիգա Հարավ (I)
Հաղթող (1). 1950
Բունդեսլիգա 2
Հաղթող (1). 2012
Լանդեսլիգա Բայերն-Միտտե (IV)
Հաղթող (1). 1991
Ինտերտոտո գավաթ
Հաղթող (1). 1969
Գերմանիայի ներքին գավաթ
Հաղթող (1). 2000
Հարավային Գերմանիայի գավաթ
Հաղթող (5, ռեկորդ). 1918, 1923, 1925, 1926, 1927
Միտելֆրանկեն գավաթ
Հաղթող (4). 1990, 1991, 1996, 1997
Երկրորդ տեղ (1). 1989


== Ներկա կազմ ==
2017 թվականի օգոստոսի 31-ի դրությամբ
Նշում. Դրոշները ցույց են տալիս ազգային հավաքականը ինչպես սահմանված է ՖԻՖԱ-ի իրավասության կանոններում: Խաղացողները կարող են ունենալ 1-ից ավելի ոչ-ՖԻՖԱ-ի քաղաքացիություն:


== Արտաքին հղումներ ==
Գրոյտեր Ֆյուրտի պաշտոնական կայքը
Գրոյտեր Ֆյուրտի պաշտոնական Ֆեյսբուքի էջը
Գրոյտեր Ֆյուրտի մասին նորությունները իրենց պաշտոնական կայքում
Գրոյտեր Ֆյուրտը futbol24.com կայքում
Գրոյտեր Ֆյուրտը soccerway.com-ում
Գրոյտեր Ֆյուրտը transfermarkt-ում
Մալգար դե Յուսո

Մալգար դե Յուսո (իսպ.՝ Melgar de Yuso), բնակավայր և մունիցիպալիտետ Իսպանիայում։ Գտնվում է Պալեսիա պրովինցիայի, Կաստելանիա և Լիոն ինքնավար համայնքի կազմում։ Մունիցիպալիտետը գտնվում է Դե Սեռատո Պալենտինա շրջանում։ Բնակչությունը 304 մարդ (2010 թվականի տվյալներով)։


== Ժողովրդագրություն ==


== Արտաքին հղումներ ==
Diputación de Palencia Archived 2007-05-20 at the Wayback Machine.
Alimentos de Palencia. Archived 2008-02-13 at the Wayback Machine.
Denominaciones de Origen en Castilla y León
Ղսլջա

Ղսլջա, գյուղ Արևմտյան Հայաստանում, Վանի վիլայեթի Վանի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Էմումյաե

Էմումյաե (էստ․՝ Emumäe), գյուղ Էստոնիայի Լյաենե-Վիրումաա նահանգի Ռակե շրջանում։
2011 թվականի տվյալներով գյուղում բնակվում էր 29 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)